आईएमडी ने कहा कि यह उत्तर पश्चिम दिशा की तरफ बढ़ेगा और कलिंगपट्टनम तथा पारादीप के बीच, गोपालपुर ओडिशा के नजदीक 12 अक्तूबर की शाम तक उत्तरी आंध्र प्रदेश और ओडिशा को पार करेगा. आईएमडी को कल रात तक उम्मीद थी कि शनिवार को चक्रवात के पहुंचने तक हवाओं की गति 185 किलोमीटर प्रति घंटे के दायरे तक सीमित रहेगी. इसने अब अपने नवीनतम बुलेटिन में कहा है कि ‘फैलिन’ बढ़ी तीव्रता के साथ अधिकतम 205 से लेकर 215 किलोमीटर प्रति घंटे की गति से टकराएगा.